**Φύλλο εργασίας πρώτης ομάδας
                                               Imperium Romanum
                              Οι πολιτικοί αναλυτές.**      Μεταφερθείτε στο Βυζάντιο του 6ου αιώνα μ. Χ., επί βασιλείας Ιουστινιανού. Είστε οι μικροί ανταποκριτές από το παρόν του μαθητικού δημοσιογραφικού σας ιστολογίου .

 Παρευρίσκεσθε στο παλάτι, στην Κωνσταντινούπολη, στο στρατιωτικό και διοικητικό συμβούλιο, υπό τον αυτοκράτορα, με τη συμμετοχή των στρατηγών και διοικητών της Βυζαντινής αυτοκρατορίας. Οι βυζαντινοί συζητούν και εκπονούν τα σχέδια του ισχυρού βυζαντινού κράτους, του Imperium Romanum. Και εσείς είστε οι αυτόπτες μάρτυρες αυτών.
     Μελετήστε τις πηγές που σας δίνονται στην πλατφόρμα « Αίσωπος», στη σελίδα **« Πολιτικοί αναλυτές»** του σεναρίου « Ιουστινιανός Α΄». Από τη μελέτη σας αντλήστε τις πιο ενδιαφέρουσες , κατά τη γνώμη σας, πληροφορίες και  τα στοιχεία εκείνα, τα οποία καταμαρτυρούν την εξωτερική πολιτική του Ιουστινιανού και  το πολιτικό του όραμα στην  πράξη.
       Δώστε την ανταπόκρισή σας από το παλάτι σε ένα πολυτροπικό κείμενο ( γραπτός λόγος σε παραγράφους με ιστορική γνώση, επιχειρήματα, αιτιολόγηση, εικόνες, χάρτες...) σε ένα αρχείο κειμένου , το οποίο θα δημιουργήσετε στην επιφάνεια εργασίας του υπολογιστή σας. Ολοκληρώνοντας την ανταπόκρισή σας, αναρτήστε τη στο μαθητικό σας ιστολόγιο. Αξιολογήστε το έργο της ομάδας σας αλλά  και των άλλων ομάδων, όπως  αυτό θα παρουσιαστεί επίσης στο ιστολόγιο.

   **Εστιάστε την έρευνά σας στα εξής σημεία:**
1. Ποιοι ήταν οι  λαοί και τα εδάφη που κατέκτησε ο Ιουστινιανός;  Ποιο ήταν το κράτος του Ιουστινιανού στην ακμή της βασιλείας του;

2. Ποιος ήταν ο σκοπός της εξωτερικής πολιτικής του Ιουστινιανού; Ποιο ήταν το πολιτικό του όραμα;

3. Ποια ήταν τα αποτελέσματα της πολιτικής αυτής τόσο για τον ίδιο τον αυτοκράτορα όσο και για τις δυνατότητες του  βυζαντινού κράτους;

 **Οι επιμέρους ρόλοι σας:**
ένας μαθητής θα πλοηγείται και θα εστιάζει στις πηγές, ένας θα κρατεί τις αναγκαίες πρώτες σημειώσεις στο σημειωματάριο του υπολογιστή ή στο τετράδιό του, ένας θα γράφει την κύρια εργασία στον επεξεργαστή κειμένου, ένας θα είναι υπεύθυνος για την ανάρτηση της εργασίας στο ιστολόγιο με τη βοήθεια του καθηγητή /καθηγήτριάς του. Και όλοι οι μαθητές θα συνεργάζονται , θα συνδιαλέγονται, θα κρίνουν και θα συναποφασίζουν τι θα παραχθεί ως τελικό έργο.